CELEX: C2005/271/40
Language: hu
Date: 2005-10-29 00:00:00
Title: T-305/05. sz. ügy: 2005. augusztus 1-jén előterjesztett kereset – Balabanis és Le Dour kontra Bizottság

29.10.2005   
            
            
               HU
            
            
               Az Európai Unió Hivatalos Lapja
            
            
               C 271/20
            
         2005. augusztus 1-jén előterjesztett kereset – Balabanis és Le Dour kontra Bizottság
   (T-305/05. sz. ügy)
   (2005/C 271/40)
   Az eljárás nyelve: francia
   Felek
   
      Felperesek: Panagiotis Balabanis (Brüsszel, Belgium), Olivier Le Dour (Brüsszel, Belgium) (képviselők: X. Martin M., S. Orlandi, A. Coolen, J.-N. Louis, É. Marchal ügyvédek)
   
      Alperes: az Európai Közösségek Bizottsága
   A felperesek kereseti kérelmei
   
               —
            
            
               az Elsőfokú Bíróság semmisítse meg a felpereseknek a 2004. évi előléptetési időszakra vonatkozó érdemeinek figyelembe vételét elmulasztó bizottsági határozatot és az őket az előmeneteli csoportjuk magasabb besorolási fokozatába elő nem léptető bizottsági határozatokat;
            
         
               —
            
            
               az Elsőfokú Bíróság kötelezze az alperest a költségek viselésére.
            
         Jogalapok és fontosabb érvek
   A jelen ügy felperesei, akiket próbaidős tisztviselőnek 2002. március 16-án neveztek ki, és akik ezáltal a személyzeti szabályzat 45. cikkének új szövege alapján 2004. március 16-tól rendelkeznek a besorolási fokozatban minimálisan eltöltendő kétéves szolgálati idővel, vitatják a kinevezésre jogosult hatóságnak azt a döntését, hogy az a 2004. évi előléptetési időszakra vonatkozólag előléptethetőségük tekintetbe vételét és az előmeneteli csoportjuk magasabba besorolási fokozatába való előléptetésüket megtagadta.
   Követeléseik alátámasztására hivatkoznak a személyzeti szabályzat 45. cikkének megsértésére. Ezen új rendelkezésnek megfelelően ugyanis a próbaidőt figyelembe kell venni a besorolási fokozatban minimálisan eltöltendő szolgálati idő kiszámolásakor.